# Magistral d'escacs Ciutat de Barcelona de 2014

El Magistral d'escacs Ciutat de Barcelona de 2014 fou un torneig d'escacs que es va jugar el 2014 a Barcelona organitzat per la Federació Catalana d'Escacs i patrocinat per l'Ajuntament de Barcelona.
El 19è Magistral va tenir lloc entre els dies 28 de novembre i 2 de desembre de 2014 a l'Hotel Catalonia Eixample 1864, al carrer Roger de Llúria, núm. 60, a Barcelona. El torneig fou el més fort que es va jugar a Catalunya i un dels més forts de l'estat espanyol. Formà part de l'ACP Tour.

## Format i premis

El torneig, que va ser jugat per round robin i dirigit per Jordi Parayre i Soguero, va tenir la següent repartició de premis: primer classificat 2.400 euros més trofeu, segon 2.000 euros més trofeu, tercer 1.500 euros més trofeu, quart 1.100 euros, cinquè 900 euros, sisè 700 euros, setè 500 euros i vuitè 300 euros.

## Participants

La mitjana d'Elo dels participants va ser de 2601 i, per tant, de la categoria XV. Els participants del Magistral foren els següents sis jugadors (en aquest ordre de sorteig):
* GM Marc Narciso Dublan (Catalunya) (Avaluació 2515)
* GM Karèn H. Grigorian (Armènia) (Avaluació 2591)
* GM Li Chao (Xina) (Avaluació 2711)
* GM Csaba Balogh (Hongria) (Avaluació 2660)
* GM Àlvar Alonso Rosell (Catalunya) (Avaluació 2529)
* GM Miquel Illescas Córdoba (Catalunya) (Avaluació 2602)
El jugador Csaba Balogh fou el campió de la passada edició i recent medalla de plata a l'Olimpíada d'escacs de 2014 que es va disputar a Tromsø (Noruega). Miquel Illescas és el jugador que ha estat més vegades campió d'Espanya, i és el millor jugador català de tota la seva història. El jove jugador xinés, Li Chao, ocupa el lloc 38 del rànquing mundial i a priori fou considerat el favorit.

## Resultats i Classificació

El guanyador fou Csaba Balogh que es va imposar per millor desempat (major nombre de partides jugades amb negres) a Li Chao.
    19è Magistral Ciutat de Barcelona de 2014 JugadorElo123456PuntsP.N. 1 Csaba Balogh2658*1½½½13.53 2 Li Chao27220*1½113.52 3 Miquel Illescas Córdoba2602½0*½1½2.53 4 Karèn H. Grigorian2586½½½*012.52 5 Marc Narciso Dublan2515½001*½22 6 Àlvar Alonso Rosell252900½0½*13

## I Torneig promoció Ciutat de Barcelona

Com a novetat dins de les activitats del Magistral de 2014, es varen fer dos torneigs tancats entre sis millors jugadors sub10 i sub12.

### Resultats Sub-10

    Magistral Ciutat de Barcelona Sub-10 JugadorElo123456Punts 1Sergi Prats Safont1438*½11114.5 2Llibert Céspedes Llaverias1571½*½1114 3Arnau Castillo Dalmau0½½*½½13 4Nicolás Jiménez Muñoz137100½*½12 5Jan Travesset Sagre139400½½*½1.5 6Salvador Moyà Nuñez00000½*0.5

### Resultats Sub-12

    Magistral Ciutat de Barcelona Sub-12 JugadorElo123456Punts 1Hèctor Sama Salinas1917*½½1½13.5 2Guillem Masdemont Serra1532½*10113.5 3Marcel Claramunt Bassegoda143700*1113 4Víctor Àlvarez Albiol1767½10*-12.5 5Sergio Martínez Pérez1481½-00*11.5 6Arthur William Harutian153500000*0

## Referències

* ↑ «Torneig Magistral d'Escacs Ciutat de Barcelona – Casino de Barcelona». timeout.cat. [Consulta: 18 octubre 2014].
* 1 2 «Magistral Ciutat de Barcelona d'Escacs 2014». ajedrez21.com. [Consulta: 19 octubre 2015].
* ↑ «Balog lidera el Magistral de Barcelona 2014». Chessbase.com. [Consulta: 2 desembre 2014].
* ↑ «19è Magistral de Barcelona». chessdom. [Consulta: 29 novembre 2014]. (anglès)
* ↑ «Bases del Magistral 2014». escacs.cat. Arxivat de l'original el 2014-07-13. [Consulta: 29 novembre 2014].
* ↑ «Csaba Balogh se impone en Barcelona» (en castellà). chess24. [Consulta: 6 desembre 2014].
* ↑ «Resultats i classificació 2014». chess-results.com. [Consulta: 28 novembre 2014].
* ↑ [P.N.: Partides amb negres]
* ↑ «Magistral 2014». escacs.cat. Arxivat de l'original el 22 d'octubre 2014. [Consulta: 18 octubre 2014].
* ↑ «Magistral Ciutat de Barcelona 2014 sub-10». fide.com. [Consulta: 19 octubre 2015].
* ↑ «Magistral Ciutat de Barcelona 2014 sub-12». fide.com. [Consulta: 19 octubre 2015].

## Enllaços externs

* Pàgina web del Ciutat de Barcelona a la web de la FCE